Document ID: 32007D0072

KOMISSION PÄÄTÖS,
tehty 20 päivänä joulukuuta 2006,
tiettyjen valtiontukipäätösten voimassaoloajan jatkamisesta
(tiedoksiannettu numerolla K(2006) 6927)
(ETA:n kannalta merkityksellinen teksti)
(2007/72/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 87 ja 88 artiklan,
sekä katsoo seuraavaa:
(1)
Euroopan yhteisön perustamissopimuksen 87 ja 88 artiklan soveltamisesta työllisyystukeen 12 päivänä joulukuuta 2002 annetun komission asetuksen (EY) N:o 2204/2002 (1), Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 (2) ja Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 (3) voimassaoloa on pidennetty 30 päivään kesäkuuta 2008 saakka asetusten (EY) N:o 2204/2002, (EY) N:o 70/2001 ja (EY) N:o 68/2001 muuttamisesta niiden soveltamisajan pidentämiseksi 20 päivänä joulukuuta 2006 annetulla komission asetuksella (EY) N:o 1976/2006 (4).
(2)
Tarpeettoman hallinnollisen työn välttämiseksi ja oikeusvarmuuden takaamiseksi on aiheellista pidentää niiden komission päätösten voimassaoloaikaa, joilla hyväksytään edellä mainitun, voimassaoloajan pidentämistä koskevan asetuksen kohteena olevien poikkeusasetusten mukaisesti ilmoitetut tukiohjelmat,
ON TEHNYT TÄMÄN PÄÄTÖKSEN:
1 artikla
Jatketaan asetusten (EY) N:o 2204/2002, (EY) N:o 70/2001 tai (EY) N:o 68/2001 perusteella ennen tämän päätöksen voimaantuloa tehtyjen, valtiontukiohjelmien hyväksymistä koskevien komission päätösten voimassaoloaikaa 30 päivään kesäkuuta 2008, sanotun kuitenkaan rajoittamatta 4 päivänä maaliskuuta 2006 annettujen alueellisia valtiontukia koskevien vuosien 2007-2013 suuntaviivojen (5) 107 kohdan kolmannessa luetelmakohdassa tarkoitettujen, kaikkien jäsenvaltioiden hyväksymien aiheellisten toimenpiteiden soveltamista.
2 artikla
Tämä päätös on osoitettu kaikille jäsenvaltioille.
Sitä sovelletaan 1 päivästä tammikuuta 2007.
Tehty Brysselissä 20 päivänä joulukuuta 2006.

Labels: 4
15
19